Hvilken rolle spillede John F. Kennedy i kampen for lige rettigheder for afroamerikanere? 


Kennedy havde under sin valgkamp i 1960 støttet kampen for lige rettigheder for alle borgere. Blandt andet hjalp han Martin Luther King Jr., som var blevet fængslet for at overtræde reglerne for raceadskillelse i Georgia. Guvernøren Ernest Vandiver løslod King efter en opringning fra Robert Kennedy. Denne sag fremmede i høj grad støtten til JFK fra afroamerikanerne. Kennedy havde lovet at fremsætte en ny lovgivning om borgerrettigheder, men udskød dette i foråret 1961. Historikeren Carl M. Brauer har vurderet, at en sådan lovgivning ikke kunne opnå flertal i kongressen, hvis Sydstatsdemokraterne stemte nej sammen med republikanerne. Kennedy viste sin velvilje overfor racelighed ved at ansætte mange sorte i sin administration, blandt disse Thurgood Marshall.
I 1883, mens professor Nordenskiöld var inde på indlandsisen, blev dampskibet „Sophie" under Dr. Nathorsts ledelse afsendt til Kap York. Hans Hendrik fulgte da med som tolk og lods.